open-index/open-wikipedia-markdown huggingface dataset:
Dom s nymfami

**Dom s nymfami** (), alebo **Dom s [[karyatída]]mi** () je meštiansky dom z prvej polovice 20. storočia nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

## Lokalita
*Kăštata s nimfite* leží v centrálnej časti mesta Plovdiv  na ulici „Christo G. Danov“ (, doslova *ulica [[Christo Gruev Danov|Christa G. Danova]]*) č. 17.

## Dejiny
Budova bola sčasti postavená na základoch rozľahlej budovy osmanského konaku (typ administratívnej  budovy v Osmanskej ríši) Marka beja. Budovu konaku za týmto účelom odkúpil manžel autorky projektu budovy, Emilie Săbevovej, Atanas Săbev.

Prvá etapa výstavby budovy prebiehala v rokoch 19111912. Následne však bola výstavba zastavená v dôsledku prvej balkánskej vojny, druhej balkánskej vojny a prvej svetovej vojny. Budova tak bola dokončená až v priebehu druhej etapy výstavby v rokoch 19191920. 

Po dokončení výstavby v budove Atanas Săbev založil prvé súkromné obchodné gymnázium. V roku 1923 budova začala pôsobiť aj ako sídlo tzv. *Domu umenia a tlače* (). V roku 1930 Atanas Săbev z dôvodu ťažkej choroby odstúpil budovu archimandritovi Stefanovi Abadžievovi. V rokoch 19401941 budova začala fungovať ako knižnica prvého bulharsko-sovietskeho spolku v Plovdive.

V roku 2017 bola budova poškodená v dôsledku požiaru.

## Charakteristika
Budova bola postavená podľa projektu talianskej architektky Emilie Săbevovej, podľa skíc nachádzajúcich sa v plovdivských archívoch s pomocou architekta Kamena Petkova, ktorý mal následne na starosti výstavbu.

Slohovo je budova zástupcom v tom čase modernej tzv. benátskej neogotiky.

Prvé poschodie prednej fasády budovy je rozdelené pilastrami. Na každom z pilastrov sa nachádza basreliéfová socha, predstavujúca ženskú postavu, ktorá v ruke drží buket kvetov.

## Zaujímavosť
* Autorka projektu budovy, talianská architektka Emilia Săbevová sa do Plovdivu prisťahovala z Benátok v roku 1910 z dôvodu vzťahu s jej budúcim manželom, Bulharom Atanasom Săbevom. Okrem projektu budovy *Kăštata s nimfite*, je napríklad autorkou sôch, ktoré zdobili bývalú *lekáreň Marica*, ako aj autorkou exteriérovej architektonickej výzdoby domu *[[Kăštata s medaľona]]*, alebo budovy bývalého *hotelu Metropol*. 

## Galéria

House with nymphs-Plovdiv003.jpg|pohľad na budovu zo severozápadu
House with nymphs-Plovdiv002.jpg|vrchná časť severnej fasády


## Referencie

## Iné projekty

Kategória:Stavby v Plovdive
Kategória:Domy v Plovdive
Kategória:Architektúra z 1920
Kategória:Neogotické stavby v Bulharsku
Dom Filibosa Nišaňana

**Dom Filibosa Nišaňana** () je obrodenecký meštiansky dom nachádzajúci sa v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka národného významu. Patrí medzi kultúrne pamiatky v Plovdive, ktoré boli vybrané pre digitalizáciu v rámci projektu, ktorý bol spolufinancovaný Európskou úniou.

## Lokalita
Dom Filibosa Nišaňana leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Omurtag“ () č. 1. 

## Dejiny
Dom bol postavený v druhej polovici 19. storočia.

V roku 1998 bol budove pridelený štatút kultúrnej pamiatky národného významu.

V súčasnosti je sídlom *Združenia plovdivských umelcov* (), pričom sa využíva ako tvorivá základňa.

## Charakteristika
Dom je predstaviteľom bulharského obrodeneckého baroka, pričom predstavuje dom plovdivského typu. Budova je dvojposchodová. Pred hlavným vchodom sa nachádza portikus podopieraný dvomi dvojitými stĺpmi. Schodisko pod portikom vedúce do vestibulu na prvom poschodí je jednoramenné. V stene vestibulu sa nachádza ozdobná alafranga. Na protiľahlej oproti vchodu do vestibulu sa nachádza prehradná stena za ktorou je jednoramenné vnútorné schodisko, ktoré spája jednotlivé poschodia budovy. Hlavnou miestnosťou na druhom poschodí je centrálne položený salón. Rozmerovo je o niečo predĺžený v porovnaní s vestibulom na prvom poschodí, keďže sa rozprestiera aj nad portikom pred budovou, kde má z vonkajšej strany na tejto fasáde formu rizalitu. 

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č. 25 z roku 1998, pričom ako dôvod ochrany bola stanovená umelecká ako aj architektonická hodnota budovy. Názov budovy ako je uvedený na zozname kultúrnych pamiatok národného významu je *Кăštata na Filibos Nišaňan* (, doslova *Dom Filibosa Nišaňana*).

## Galéria

FilibosNishanyan house-Plovdiv010.jpg|celkový pohľad na budovu z juhu
FilibosNishanyan house-Plovdiv001.jpg|celkový pohľad na budovu zo severozápadu
FilibosNishanyan house-Plovdiv003.jpg|celkový pohľad na budovu z juhozápadu
FilibosNishanyan house-Plovdiv007.jpg|celkový pohľad na budovu zo západu
FilibosNishanyan house-Plovdiv009.jpg|detail vrchnej časti hlavnej fasády
FilibosNishanyan house-Plovdiv005.jpg|vchod do areálu
FilibosNishanyan house-Plovdiv004.jpg|informačná tabuľa na budove


## Referencie

## Iné projekty

Kategória:Stavby v Plovdive
Kategória:Kultúrne pamiatky v Bulharsku
Kategória:Domy v Plovdive
Bakalovovej dom

**Bakalovovej dom** (), alebo **Dom Evdokije Bakalovovej** (), je ranoobrodenecký meštiansky dom v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka národného významu.

## Lokalita
Bakalovovej dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv na severnom konci ulice „D-r Čomakov“ (, doslova ulica doktora Čomakova) vo vrcholovej časti pahorku Nebet tepe. Tvorí jedinečný architektonický ansábel s oproti stojacím domom Kasandry Bajatovovej.

## Dejiny
Dom bol postavený v polovici 18. storočia. Na prelome 18. a 19. storočia budova prešla čiastočnou prestavbou.

V roku 1954 prebehla reštaurácia budovy. V rokoch 19862005 bol dom sídlom pobočky Archeologického múzea. V roku 2005 sa architektonický ansábel Bakalovovej domu a domu Kasandry Bajatovovej stali súčasťou projektu *Konzervácie pamiatok v rezervácii „Starinen Plovdiv“* (), pričom v rámci projektu venoval japonský fond UNESCO finančný obnos vo výške takmer 360 000 dolárov na reštauráciu týchto dvoch domov.

Od roku 2012 v budove sídlil Remeselné centrum patriace pod *Regionálnu remeselnú komoru* (). V roku 2022 bola budova Remeselnému centru odobraná, keďže po reštaurácii a konzervácii archeologickej rezervácie Nebet tepe bude dom slúžiť ako informačné centrum.  

## Charakteristika
Patrí medzi predstaviteľov ranej bulharskej obrodeneckej architektúry. V pôvodnej podobe z polovice 18. storočie išlo o dvojposchodovú budovu s veľkou otvorenou terasou. V priebehu prestavby na prelome 18. a 19. storočia bola terasa zatvorená a stala sa súčasťou interiéru.

## Štatút a dôvod pamiatkovej ochrany
Kategória: kultúrna pamiatka národného významu

## Galéria

Bakalova house-Plovdiv001.jpg|južná a časť východnej fasády budovy
Bakalova house-Plovdiv007.jpg|severná fasáda budovy
Bakalova house-Plovdiv002.jpg|východná fasáda budovy
Bakalova house-Plovdiv009.jpg|pohľad na dom zo severu
Bakalova house-Plovdiv005.jpg|detail z východnej fasády
Bakalova house-Plovdiv012.jpg|detail z východnej fasády
Bakalova house-Plovdiv010.jpg|detail zo severnej fasády
Bakalova house-Plovdiv014.jpg|detailný pohľad na arkier vo východnej fasáde
Bakalova house-Plovdiv008.jpg|detailný pohľad na arkier vo východnej fasáde
Bakalova house-Plovdiv003.jpg|informačná tabuľa na budove


## Referencie

## Iné projekty

Kategória:Stavby v Plovdive
Kategória:Kultúrne pamiatky v Bulharsku
Kategória:Domy v Plovdive
Kategória:Nebet tepe
Honzovské

**Honzovské** () je vrch v Spišsko-gemerskom krase, krajinnom celku Slovenského rudohoria. Leží nad osadou Dobšinská Ľadová Jaskyňa, približne  severozápadne od Dobšinej. Lokalitou prechádza Cesta hrdinov SNP.

## Poloha
Nachádza sa vo východnej časti Spišsko-gemerského krasu, v geomorfologickom podcelku Slovenský raj. Leží v Košickom kraji, v okrese Rožňava a na katastrálnom území mesta Dobšiná. Najbližšími sídlami sú severne situovaná osada Dobšinská Ľadová Jaskyňa, východne ležiaca Stratená a juhovýchodne mesto Dobšiná. Vrcholom prechádza južná hranica Národného parku Slovenský raj.

## Opis
Honzovské je súčasťou hrebeňa, ktorý vystupuje nad údolím Hnilca na južnom okraji Slovenského raja, a vedie od Duče () na Ondrejisko (). Severným smerom sa nachádza Javorina (), Kopa (), Doštianky (), Štrbáková () a Remiaška (), východným Duča (), Gačovská skala (), Skala (), Gápeľ () a Čierna hora (), južným Veľký Radzim (), Skálie (), Buchvald () a Stolica () a západným Trsteník (), Ondrejisko (), Borovniak () a Kráľova hoľa (). Severne sa zvažujúce svahy a východná časť masívu sú súčasťou povodia rieky Hnilec, voda z juhozápadných svahov odteká Dobšinským potokom do Slanej. Vrcholom prechádza značená turistická trasa. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou a blízkych horských lúk je možné pozorovať okolité vrchy Spišsko-gemerského krasu, no tiež Volovské vrchy, Revúcku vrchovinu, Stolické vrchy, východnú časť Nízkych Tatier, Vysoké Tatry a údolie Hnilca.

## Prístup
* po  červeno značenej magistrále (Cesta hrdinov SNP):
** od východu zo sedla Dobšinský kopec cez rázc. Pod Hanesovou I.
** od západu zo sedla Besník cez rázc. Nižná záhrada
* po  žlto značenej trase:
** od severu z lokality Dobšinská Ľadová Jaskyňa cez rázc. Nižná záhrada
** od juhovýchodu z Dobšinej cez rázc. Pod Hanesovou I.
* po  modrej turistickej značke zo Stratenej cez Tiesňavy a rázc. Pod Hanesovou II. a I.

## Referencie

## Pozri aj
* Spišsko-gemerský kras
* Slovenský raj 
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Rožňava
Kategória:Dobšiná
Michael Learnedová

**Michael Learned** (* 9. apríl 1939, Washington D.C.) je americká herečka. Je známa z televízneho seriálu *Waltonovci*, kde stvárnila hlavnú rolu. Za svoj herecký výkon v televíznom seriály získala tri ocenenia Emmy Award. 

## Detstvo a mladosť
Learnedová sa narodila vo Washingtone, D.C., jej otec pracoval ako diplomat. Jej starý otec z matkinej strany bol atašé na veľvyslanectve Spojených štátov amerických v Ríme. Má päť mladších sestier: Gretl, Susan, Sabra, Dorit a Philippa.

Prvých 10 rokov svojho života žila na farme v Connecticute. Learnedová povedala, že jej rodičia nikdy nevysvetlili, prečo dostala mužské krstné meno. 

Keď mala 11 rokov, presťahovala sa Learnedová do Rakúska, kde jej otec pracoval pre ministerstvo zahraničných vecí USA. 

## Kariéra

### Televízia
Jej prvou veľkou úlohou v televízii bola postava Olivie Waltonovej v televízii seriáli *Waltonovci*, ktorý trval deväť sérii od roku 1972 do roku 1981. Počas prvých piatich sérií, bola označovaná ako "Miss Michael Learned", pretože bola relatívne neznáma a producenti sa chceli vyhnúť nejasnostiam medzi divákmi o jej pohlaví. Za svoj herecký výkon bola šesťkrát nominovaná na Emmy Award, pričom ocenenie vyhrala trikrát. Získala aj štyri nominácie Zlatý glóbus. Neskôr príležitostne hosťovala až do zrušenia televízneho seriálu a objavila sa aj v štyroch zo šiestich filmov o stretnutí Waltonovcov, ktoré vznikli v 80. a 90. rokoch. 

Learnedová hrala ako zdravotnú sestru Mary Benjamin v televíznom seriály *Nurse*, ktorá bola vysielaná v rokoch 1981 až 1982. Za svoj herecký výkon bola Learnedová nominovaná na dve ceny Emmy Award, pričom jednu získala. 

Hosťovala v piatich epizódach v televíznom seriály *[[Scrubs]]*. V roku 2022 stvárnila babičku Jeffreyho Dahmera, v televáznom seriály *Monštrum: Príbeh Jeffreyho Dahmera*.

### Divadlo
Koncom 60. rokov sa Learnedová a jej vtedajší manžel Peter Donat objavili v rôznych úlohách s American Conservatory Theatre v San Franciscu. Objavila sa v mnohých inscenáciách na Broadwayi, mimo Broadway a aj v iných divadlách, vrátane celoštáteho turné On Golden Pond v rokoch 2006 až 2007. Príležitostne sa venuje divadelnému herectvu. 

## Súkromný život
Learnedová bola štyrikrát vydatá. Jej prvým manželom bol kanadsko-americký herec Peter Donat, za ktorého sa vydala v roku 1956 a manželstvo skončilo rozvodom v roku 1972. Z manželstva má troch synov – Caleba, Christophera a Lucasa Donata.

Od roku 1988 je vydatá za právnika Johna Dohertyho.

V roku 2002 pre Daily Word, uviedla, že v čase natáčania televízneho seriálu *Waltonovci*, sa z nej stala alkoholička, čo bol jeden z dôvodov prečo dobrovoľne opustila natáčanie skôr ako skončila seriál. Rozhodla sa abstinovať a zameriavala sa na "duchovnú cestu". Od roku 1977 abstinuje. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Osobnosti z Washingtonu D.C.
Kategória:Držitelia ceny Emmy
Juraj Šlauka

**Juraj Šlauka** môže byť:

* slovenský režisér (* 1982), pozri Juraj Šlauka (režisér) 
* slovenský youtuber, pozri Juraj Šlauka (youtuber) 

Šlauka, Juraj
Slavejkovova škola (Plovdiv)

**Slavejkovova škola** (), **Škola P. R. Slavejkova** (), je obrodenecký meštiansky dom a škola v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka národného významu. Patrí medzi kultúrne pamiatky v Plovdive, ktoré boli vybrané pre digitalizáciu v rámci projektu, ktorý bol spolufinancovaný Európskou úniou.

## Lokalita
Slavejkovova škola leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „P. R. Slavejkov“ (, doslova *ulica P. R. Slavejkova*) č. 5.

## Dejiny
Dom bol postavený v druhej polovici 19. storočia. Budovu nechal postaviť grécky obchodník Pančidis. V rokoch 18811883 v budove učil a býval (rovnako zároveň býval a učil aj v neďalekom tzv. Slavejkovovom dome) aj s rodinou bulharský učiteľ, spisovateľ, básnik, folklorista a politik Petko Račov Slavejkov.

V 20. storočí bola budova nejaký čas sídlom pobočky Bulharského turistického zväzu, pričom pôsobila aj ako turistická ubytovňa. V roku 1995 bol budove pridelený štatút kultúrnej pamiatky národného významu.

V súčasnosti (2023) je dom jednou z budov využívaných plovdivskou *Akadémiou hudby, tanca a výtvarných umení* (), tzv. ANTIMu.

## Charakteristika
Dom je predstaviteľom bulharského obrodeneckého baroka, pričom predstavuje dom plovdivského typu. Budova je dvojposchodová. Zaujímavé je točité kamenné schodisko, ktoré vedie z dvora k portiku pred vchodom do domu a dosahuje do výšky celkovo dvoch metrov.  

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č. 4 z roku 1995, pričom ako dôvod ochrany boli stanovené architektonicko-staviteľská, umelecká, ako aj historická hodnota budovy. Názov budovy ako je uvedený na zozname kultúrnych pamiatok národného významu je *Učilište na P. R. Slavejkov* (, doslova *Škola P. R. Slavejkova*).

## Zaujímavosť
* V dome napísal spisovateľ Genčo Stoev druhý diel svojho diela *Cenata na zlatoto* (, doslova *Cena zlata*), ako aj román *Ciklopăt* (, doslova *Cyklocesta*).

## Galéria

SlaveykovSchool-Plovdiv004.jpg|pohľad k budove z juhovýchodu
SlaveykovSchool-Plovdiv005.jpg|budova z juhovýchodu
SlaveykovSchool-Plovdiv006.jpg|centrálna časť východnej fasády
SlaveykovSchool-Plovdiv011.jpg|detail z východnej fasády
SlaveykovSchool-Plovdiv010.jpg|detail z východnej fasády
SlaveykovSchool-Plovdiv009.jpg|vrchná časť východnej fasády
SlaveykovSchool-Plovdiv012.jpg|pamätná tabuľa P. R. Slavejkova
SlaveykovSchool-Plovdiv008.jpg|informačná tabuľa na budove


## Referencie

## Iné projekty

Kategória:Stavby v Plovdive
Kategória:Kultúrne pamiatky v Bulharsku
Kategória:Domy v Plovdive
Kategória:Školy v Bulharsku
Radziejowa

**Radziejowa** () je najvyšší vrch Beskidu Sądeckiého, pohoria v južnom Poľsku. Pohorie predstavuje geomorfologický celok Východných Beskýd a nadväzuje na slovenskú Ľubovniansku vrchovinu. Vrch leží približne  západne od mesta Piwniczna-Zdrój. 

## Poloha
Nachádza sa v centrálnej časti pohoria, nazývanej Pasmo Radziejowej. Leží na juhu Malopoľského vojvodstva a hrebeňom vedie hranica powiatu Nový Targ a Nový Sonč, ako aj gminy Szczawnica a Rytro. Masív zasahuje na katastrálne územie obce Jaworki a Roztoka Ryterska. Oblasť je súčasťou chráneného územia Popradzki Park Krajobrazowy.

## Opis
Radziejowa je súčasťou výrazného horského hrebeňa v centrálnej časti Beskidu Sądeckého. Severne susedí Magorzyca () a Jaworzyna (), západne Zlomnisty Wierch (), Przehyba (), Bukowinki () a Kiczora (), južne Vysoké skalky (), Vysoká (), Wielki Rogacz () a Eliášovka () a východne Miedzyradziejówki (), Trześniowy Groń () a Jaworzyny (). Voda zo severovýchodných svahov odteká do rieky Poprad, z juhozápadných odteká potokom Grajcarek do Dunajca. Na vrchole stojí rozhľadňa.

### Výhľady
Vďaka nadmorskej výške a rozhľadni na vrchole ponúka Radziejowa ďaleký kruhový rozhľad. Pri vhodných podmienkach je okrem okolitých poľských vrcholov vidieť Oravské Beskydy, Pieniny, Spišskú Maguru, Vysoké i Nízke Tatry, Stolické, Volovské i Levočské vrchy, Čergov a Ľubovniansku vrchovinu.

## Prístup
* po  červeno značkovanom chodníku:
** od severovýchodu z obce Rytro cez Wielki Rogacz
** od západu z obce Krościenko nad Dunajcem po hrebeni cez Zlomnisty Wierch
** od juhu z obce Jaworki cez Wielki Rogacz
* po  modrej turistickej značke cez Zlomnisty Wierch:
** od západu z mesta Szczawnica
** od severovýchodu z obce Rytro

## Referencie

## Pozri aj
* Popradzki Park Krajobrazowy
* Beskid Sądecki

## Iné projekty

## Externé odkazy
* Poloha na turistickej mape

Kategória:Beskid Sądecki
Kategória:Tisícovky v Poľsku
Kategória:Geografia Malopoľského vojvodstva
Európska spoločnosť

**Európska spoločnosť** (skratka *SE*, z latinského *Societas Europea*) je druh akciovej obchodnej spoločnosti, vytvorený za účelom zjednodušenia podnikania v rámci celého priestoru Európskej únie. Tento druh spoločnosti je možné založiť v ktoromkoľvek členskom štáte Európskej únie a jeho hlavná výhoda spočíva v jednoduchosti zmeny sídla spoločnosti. Sídlo je možné preložiť do iného členského štátu bez toho, aby spoločnosť musela zaniknúť a znovu vzniknúť. Keďže sa spoločnosť riadi zákonmi krajiny, kde má sídlo, presun sídla je atraktívny primárne z dôvodu daňovej optimalizácie, prípadne za účelom využitia lepšieho právneho systému inej krajiny. Uľahčuje taktiež cezhraničné zlučovanie firiem a umožňuje monistické riadenie (ktoré na Slovensku pre akciové spoločnosti inak nie je možné). Považuje sa za najprestížnejšiu formu podnikania v rámci Európskej únie.

## Založenie
Založenie *SE* sa zväčša riadi právom vzťahujúcim sa na akciové spoločnosti v členskom štáte, kde si zriaďuje sídlo. Spoločnosť je taktiež povinná umiestniť svoje ústredie (miesto z ktorého sa riadi činnosť celej spoločnosti) do rovnakého členského štátu, kde má registrované sídlo. Základné imanie je 120 000€. Existuje viacero spôsobov, ako spoločnosť môže vzniknúť:

* *[[Zlúčenie (podniky)|Zlúčením]] alebo splynutím* aspoň dvoch akciových spoločností, ktoré podliehajú právu rôznych členských štátov na územi Európskej únie. Fúziou vzniknutá spoločnosť môže mať sídlo aj na území iného členského štátu ako spoločnosti, ktoré sa zlučujú.
* *Založenie [[Holdingová spoločnosť|holdingovej spoločnosti]]* aspoň dvomi kapitálovými spoločnosťami ak sa spravujú právom iného členského štátu. Zakladajúce spoločnosti sa stávajú dcérskymi spoločnosťami novovzniknutej Európskej spoločnosti.
* *Založenie dcérskej európskej spoločnosti* úpisom akcií viacerými spoločnosťami, ktoré sa riadia právom rôznych členských štátov.
* *Premena existujúcej akciovej spoločnosti* na Európsku spoločnosť môže nastať, ak mala aspoň 2 roky dcérsku spoločnosť, ktorá sa spravovala právom iného členského štátu.
* *Založenie dcérskej spoločnosti inej európskej spoločnosti*. Európska spoločnosť môže bez obmedzení zakladať v iných štátoch Európskej únie ďalšie dcérske *SE*.

## Riadenie
Sú možné dve formy riadenia:

* *Dvojstupňový (dualistický) systém*, kde je samostatný riadiaci a samostatný dozorný orgán. Všetky slovenské akciové spoločnosti majú povinnosť fungovať týmto systémom.
* *Jednostupňový (monistický) systém*, kde jediný orgán vykonáva riadiace a dozorné funkcie. Bežné akciové spoločnosti na Slovensku nemôžu používať tento systém, ale zákon o *SE* ustanovuje základné pravidlá pre monistický systém tak, aby aj *SE* registrovaná na území Slovenska mohla plne fungovať aj týmto systémom.

Špecifickým prvkom *SE*, na rozdiel od slovenskej
akciovej spoločnosti, je participácia zamestnancov na riadení. Pri založení *SE* je vedenie povinné dohodnúť sa so zástupcami zamestnancov, ako sa budú zamestnanci zúčastňovať v orgánoch spoločnosti a o spôsoboch, ako sa bude so zamestnancami konzultovať o riadení firmy.

## Referencie

Kategória:Právne formy podnikov
Kde je tu láska?

***Kde je tu láska?*** je desiaty štúdiový album slovenskej hudobnej skupiny Hex. V roku 2023 ho vydalo hudobné vydavateľstvo September Agency. 

## O albume
Tento album, ktorý skupina nahrala počas dvoch rokov celý bez Petra "Ďuďa" Dudáka, obsahuje desať skladieb vrátane už do rádií úspešne uvedených singlov „Mesto stratilo dych“, „Možno si pamätáš“ a najnovší singel „Pomaranče z Kuby“. 

Primárnym autorom hudby a textov je Martin "Fefe" Žúži, jedným textom prispel Waldemar Švábenský. spoluautorom troch skladieb je aj basgitarista Tomáš "Yxo" Dohňanský a pri dvoch autorsky prispel aj nový gitarista kapely Hex, Laco Tvrdý**.** 

Na albume sa podieľajú hostia Ivan Tásler, Emma Drobná, Tamara Kramar, Laura Weng, Vec, Serenaders’s Sisters, Milan Cimfe a Katarína Žúžiová. Aranžmány pre orchester pomohol kapele upraviť Slávo Solovic, kontrabas nahral Martin Gašpar, klávesy Jakub Tvrdík a Tom Lobb. Juraj Bartoš nahrával trúbku.

Booklet albumu obsahuje fotografie, ktoré vytvoril Robert Viglasky. Obal albumu navrhol výtvarný umelec Erik Šille. 

## Zoznam skladieb

## Výroba albumu
;Skupina Hex
* Peter "Šarkan" Novák – spev
* Tomáš "Yxo" Dohňanský – basová gitara, gitara, klavír, triangel, vokály
* Martin "Fefe" Žúži – gitary, klávesové nástroje, vokály
* Tibor "Tybyke" Szabados – bicie, perkusie, klávesy, vokály
* Laco Tvrdý – gitary, vokály
;Hostia
* Jakub Tvrdík – klávesové nástroje
* Ivan Tásler – spev (7)
* Emma Drobná (6), Laura Weng (2, 3, 5, 9), Serenader’s Sisters (4), Katarína Žúžiová (8, 9), Tamara Kramar (10), Vec (2) – spev, vokály
*  Milan Cimfe – vokály (5), perkusie (6)
* Slávo Solovic – orchestrálne aranžmány (3)
* Martin Gašpar – kontrabas (3)
* Tom Lobb – klávesové nástroje (10)
* Juraj Bartoš – trúbka (8)
;Produkcia
* Alexandr Vatagin – mastering 
* Milan Cimfe – mixovanie 
* Robert Viglasky – fotografie
* Erik Šille – dizajn

## Referencie

Kategória:Albumy skupiny Hex
Kategória:Hudobné albumy z 2023
Rakytovec (vrch v Spišsko-gemerskom krase)

**Rakytovec** () je vrch v Spišsko-gemerskom krase, krajinnom celku Slovenského rudohoria. Leží nad osadou Pusté Pole, približne  severozápadne od Dobšinej. 

## Poloha
Nachádza sa v strednej časti Spišsko-gemerského krasu, v geomorfologickom podcelku Slovenský raj. Leží v Banskobystrickom kraji, v okrese Brezno a na katastrálnom území obce Telgárt. Najbližšími sídlami je západne situovaný Telgárt, severne sa nachádza Vernár, východne Dobšinská Ľadová Jaskyňa, Stratená a Dobšiná a južne Rejdová. Vrch je súčasťou Národného parku Slovenský raj.

## Opis
Rakytovec je vrch nad sedlom Besník na juhozápadnom okraji Slovenského raja. Severne sa nachádza Predná hoľa (), Prostredný vŕšok (), Popová () a Javorina (), východne Kopa (), Doštianky (), Honzovské (), Ondrejisko () a Borovniak (), južne Buchvald (), Stolica () a Trsteník () a západne Gregová (), Kráľova skala () a Kráľova hoľa (). Oblasť je súčasťou povodia rieky Hnilec, kde vodu odvádza Spišský potok. Na vrchol nevedie značená turistická trasa. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít na úbočí je možné pozorovať okolité vrchy Spišsko-gemerského krasu, no tiež blízke Stolické vrchy a východnú časť Nízkych Tatier.

## Prístup
Na vrchol nevedie značená turistická trasa, no západným a severným úpätím prechádza  zeleno značený chodník z lokality Dobšinská Ľadová Jaskyňa do sedla Besník. Tam smeruje aj  červeno značená magistrála (Cesta hrdinov SNP), vedúca zo sedla Dobšinský kopec cez rázc. Pod Ondrejiskom.

## Referencie

## Iné projekty

## Pozri aj
* Spišsko-gemerský kras
* Slovenský raj 
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Brezno
Kategória:Telgárt
Ten istý tanec

***Ten istý tanec*** je jedenásty štúdiový album slovenského artrockového skladateľa a speváka Deža Ursinyho. V roku 1992 ho na dvoch CD nosičoch vydalo hudobné vydavateľstvo Arta Records. Album s Dežom nahrala skupina Provisorium, ktorú Ursíny zostavil z hudobníkov: Jaro Filip (klávesy), Andrej Šeban (gitary), Aleš Charvát (basgitara), Emil Frátrik (bicie), Richard Kroczek (husle), saxofón nahral Rudolf Březina a Juraj Bartoš nahral trúbku. Autorsky na albume už aj ako textár dominoval Dežo Ursíny, básnik Ivan Štrpka prispel textami troch piesní.

## Zoznam skladieb

## Výroba albumu
* Dežo Ursiny – spev, gitara
;Skupina Provisorium
* Rudolf Březina – tenor a alt saxofón, flauta
* Andrej Šeban – elektrická gitara, akustická gitara, klávesové nástroje
* Jaroslav Filip – klávesové nástroje
* Richard Kroczek – elektrické husle
* Juraj Bartoš – trúbka
* Aleš Charvát – basová gitara
* Emil Frátrik – bicie nástroje
;Produkcia
* Juraj Solan – zvuková a hudobná réžia
* Jozef Pernecký – dizajn

## Referencie

Kategória:Hudobné albumy z 1992
Kategória:Albumy Deža Ursinyho
Borovniak

**Borovniak** () je vrch v Spišsko-gemerskom krase, krajinnom celku Slovenského rudohoria. Leží nad osadou Dobšinská Ľadová Jaskyňa, približne  severozápadne od Dobšinej. Lokalitou prechádza Cesta hrdinov SNP. Je najvyšším vrcholom Slovenského raja.

## Poloha
Nachádza sa vo východnej časti Spišsko-gemerského krasu, v geomorfologickom podcelku Slovenský raj. Leží v Košickom kraji, v okrese Rožňava a na katastrálnom území mesta Dobšiná. Najbližšími sídlami sú severovýchodne situovaná osada Dobšinská Ľadová Jaskyňa a obec Stratená, severne sa nachádza Vernár, západne Telgárt, južne Rejdová a juhovýchodne mesto Dobšiná. Vrch je súčasťou Národného parku Slovenský raj.

## Opis
Borovniak je súčasťou hrebeňa, ktorý vystupuje nad údolím Hnilca na južnom okraji Slovenského raja a vedie od Duče () cez Ondrejisko (). Práve za súčasť masívu Ondrejiska bol v minulosti Borovniak považovaný. Severným smerom sa nachádza Predná hoľa (), Popová (), Javorina (), Kopa () a Kopanec (), východným ležia Doštianky (), Štrbáková (), Duča (), Honzovské (), Ondrejisko () a Čierna hora (), južným Veľký Radzim (), Skálie (), Buchvald () a Stolica () a západným Trsteník (), Gregová (), Rakytovec () a Kráľova hoľa (). Masív patrí do povodia rieky Hnilec, kde vodu zo západných a severných svahov odvádza Spišský potok. Na vrchol vedie značená turistická trasa. 
 
### Výhľady
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrchy Spišsko-gemerského krasu, no tiež Levočské vrchy, Branisko, Volovské vrchy, Revúcku vrchovinu, Stolické vrchy, východnú časť Nízkych Tatier, Vysoké Tatry a údolie Hnilca.

## Prístup
* po  červeno značenej odbočke z Cesty hrdinov SNP cez rázc. Pod Ondrejiskom:
** od východu zo sedla Dobšinský kopec cez Honzovské
** od západu zo sedla Besník cez rázc. Stará Čuntava
* po  zeleno značenej trase z Telgártu cez rázc. Stará Čuntava
* po  žltej turistickej značke od severovýchodu z lokality Dobšinská Ľadová Jaskyňa cez rázc. Nižná záhrada

## Referencie

## Pozri aj
* Spišsko-gemerský kras
* Slovenský raj 
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Vrchy v Slovenskom raji
Kategória:Tisícovky na Slovensku
Kategória:Vrchy v okrese Rožňava
Kategória:Dobšiná
Vladimír Pirošík

**Vladimír Pirošík** (* 25. august 1926 – † 1998) bol slovenský a československý politik Komunistickej strany Slovenska (KSS), vedúci tajomník strany v Stredoslovenskom kraji a poslanec Snemovne ľudu Federálneho zhromaždenia za normalizácie.

## Biografia
Členom komunistickej strany bol od roku 1945. V roku 1963 absolvoval stranícku školu ÚV KSSZ v Moskve. Funkcionársku dráhu začal na pozícii úradníka a potom riaditeľa Okresnej lesnej správy v Žiline v rokoch 19471955. V rokoch 19551958 bol predsedom okresného národného výboru (ONV) v Žiline, v rokoch 19581960 vedúcim tajomníkom Okresného výboru KSS v Žiline, v rokoch 19681969 tajomníkom a od januára roku 1969 vedúcim tajomníkom Krajského výboru KSS pre roku 1971 a 1976). V rokoch 19691971 bol zároveň členom sekretariátu Ústredného výboru Komunistickej strany Slovenska (ÚV KSS) a od roku 1969 aj predsedom Krajského výboru Národného frontu pre Stredoslovenský kraj. V roku 1973 získal Rad Víťazného februára, v roku 1976 Rad práce.

V rokoch 19681989 sa uvádza ako účastník zasadnutia ÚV KSS. Zastával aj stranícke posty na celoštátnej úrovni. 28. januáru 1970 bol kooptovaný za člena Ústredného výboru Komunistickej strany Československa. Vo funkcii ho potvrdil XIV. zjazd KSČ, XV. zjazd KSČ, XVI. zjazd KSČ a XVII. zjazd KSČ.

Vo voľbách roku 1971 zasadol do Snemovne ľudu (volebný obvod č. 164 – Banská Bystrica, Stredoslovenský kraj) Federálneho zhromaždenia. Mandát obhájil vo voľbách roku 1976 (obvod Banská Bystrica), voľbách roku 1981 (Banská Bystrica) a voľbách roku 1986 (obvod Banská Bystrica). Vo Federálnom zhromaždení zotrval do januára 1990, kedy rezignoval v rámci procesu kooptácie nových poslancov ako dôsledku nežnej revolúcii.

## Referencie

## Ďalšia literatúra
* 

## Externé odkazy
* Vladimír Pirošík na webe Parlamentu Českej republiky

## Zdroj
* 

Kategória:Narodenia 25. augusta
Kategória:Narodenia v 1926
Kategória:Úmrtia v 1998
Kategória:Politici KSČ
Kategória:Poslanci česko-slovenského Federálneho zhromaždenia
Kategória:Členovia Ústredného výboru Komunistickej strany Česko-Slovenska
Kategória:Nositelia Radu práce
Kategória:Nositelia Radu Víťazného februára
Príbeh (Dežo Ursiny)

***Príbeh*** je dvanásty štúdiový album slovenského artrockového skladateľa a speváka Deža Ursinyho. V roku 1994 ho vydalo hudobné vydavateľstvo BMG Ariola. Album s Dežom nahrala skupina Provisorium, ktorú Ursíny zostavil z hudobníkov: Jaro Filip (klávesy), Andrej Šeban (gitary), Oskar Rózsa (basgitara), Emil Frátrik (bicie), Dana Freiová (klavír), drevené dychové hudobné nástroje nahrali František Kop a Juraj Bartoš nahral trúbku. Hudbu na album zložil Dežo Ursíny, autorom textov je básnik Ivan Štrpka.

## Zoznam skladieb

## Výroba albumu
* Dežo Ursiny – spev, gitara
;Skupina Provisorium
* Andrej Šeban – gitara
* Jaroslav Filip – klávesové nástroje
* Oskar Rózsa – basová gitara
* Emil Frátrik – bicie nástroje
* Berco Balogh – perkusie
* Dana Freiová – klavír, vokály
* Juraj Bartoš – krídlovka
* František Kop – saxofóny, flauta, bass klarinet
;Produkcia
* Juraj Solan – zvuková a hudobná réžia
* Zdenka Krejčová – obal
* Jozef Pernecký – dizajn

## Referencie

Kategória:Hudobné albumy z 1994
Kategória:Albumy Deža Ursinyho
Timagoras z Chalkidy

**Timagoras** () bol grécky maliar a básnik v 5. storočí pred Kr.
 
Timagoras, grécky maliar a básnik, pochádzal z eubójskej Chalkidy. Správu o ňom zanechal jedine Plínius, ktorý zaznamenal, že v čase, keď Timagoras pôsobil, boli v Korinte a Delfách zavedené súťaže v maľovaní a že pri prvej príležitosti na Pýtických hrách zvíťazil nad Panainom, o čom zložil vlastnú oslavnú báseň (Plínius tu však uviedol aj to, že sa kroniky o tom nepochybne mýlia). Muselo sa to odohrať krátko po polovici 5. stor. pred Kr., a to za pôsobenia Panaina (po období 83. olympiády (448 – 445 pred Kr.), ako to uvádza v inej pasáži Plínius.

## Referencie a bibliografia

 
Kategória:Maliari starovekého Grécka
Kategória:Básnici starovekého Grécka
Samuel Kňažko

**Samuel Kňažko** (* 7. august 2002, Trenčín) je slovenský hokejový obranca, ktorý hrá za HC Vítkovice v českej extralige. V roku 2022 reprezentoval Slovensko na zimných olympijských hrách v Pekingu, kde získal s hokejovou reprezentáciou bronzovú medailu. Krátkodobo pôsobil v NHL v tíme Columbus Blue Jackets.

## Klubová kariéra
S hokejom začínal v Dubnici, v školských rokoch prestúpil do Dukly Trenčín, za ktorú nastupoval v mládežníckych kategóriach. Od sezóny 2018-19 pôsobil vo Fínsku, pripojil sa k mládežníckemu tímu TPS Turku. V najvyššej fínskej hokejovej súťaži určenej hráčom do 20 rokov nastupoval až do sezóny 2021-22.

V roku 2021 debutoval v Liige. Medzi dospelými napokon odohral jediný zápas, pretože sa v priebehu ročníka rozhodol prestúpiť do juniorského klubu Seattle Thunderbirds pôsobiacom vo WHL.

V sezóne 2022-23 sa pripojil k tímu Columbus Blue Jackets, ktorý ho draftoval. Väčšinu ročníka strávil v AHL, v rezervnom tíme Cleveland Monsters naskočil do 50 stretnutí, v ktorých vsietil jeden gól a na ďalších 20 prihrával. V NHL debutoval v závere základnej časti v zápase proti Pittsburghu Penguins. Druhý štart pridal v úplne poslednom zápase sezóny proti Buffalu Sabres. Na ľade strávil takmer 22 minút a bol druhým najvyťaženejším obrancom Blue Jackets.

Medzi rokmi 2023-25 pôsobil výlučne v AHL. Od sezóny 2025-26 pôsobí v českej extralige.

## Reprezentačná kariéra
Kňažko obliekol národný dres na podujatiach všetkých vekových kategórií. Na turnaji hráčov do 18 rokov štartoval v rokoch 2018 a 2019. Na šampionáte hokejistov do 20 rokov si zahral v rokoch 2020 a 2021, pričom pri druhej účasti viedol národné mužstvo ako kapitán.

Na majstrovstvách sveta mužov štartoval prvýkrát už ako 18-ročný v roku 2021. Na MS v hokeji štartoval aj v rokoch 2023 a 2025.V roku 2022 bol členom olympijského mužstva, ktorému pomohol k zisku bronzových medailí.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Vítkovice
Kategória:Hráči Columbus Blue Jackets
Kategória:Hráči TPS Turku
Kategória:Hokejisti draftovaní klubom Columbus Blue Jackets
Kategória:Slovenskí bronzoví olympijskí medailisti
Kategória:Účastníci MS v hokeji 2021
Kategória:Účastníci MS v hokeji 2023
Kategória:Osobnosti z Trenčína
Miloš Kelemen

**Miloš Kelemen** (* 6. júl 1999, Lučenec) je slovenský hokejový útočník, aktuálne hráč tímu HC Dynamo Pardubice v českej extralige. Ako člen slovenskej hokejovej reprezentácie vybojoval bronzovú medailu na zimných olympijských hrách v Pekingu v roku 2022. V minulosti pôsobil aj v NHL, hral za klub Arizona Coyotes.

## Klubová kariéra
Kelemen je odchovanec lučeneckého hokeja, následne prestúpil do Zvolena, kde za miestny klub debutoval v extralige v sezóne 2016-17. V júli 2018 sa dohodol na zmluve so Slovanom Bratislava, ktorý v tej dobe pôsobil v KHL. V nadnárodnej lige ale napokon odohral iba dve stretnutia a ročník dohrával na hosťovaní vo Zvolene.

Vo Zvolene pôsobil až do sezóny 2020-21, ktorá bola prelomovou. V základnej časti nastúpil k 45 zápasom, v ktorých zapísal 38 bodov za 19 gólov a rovnaký počet asistencií. V play-off pridal ďalších 11 štartov, v ktorých sa šesťkrát gólovo presadil a výrazne sa podieľal na zisku ligového titulu.

Po vydarenej sezóne nasledoval presun do Mladej Boleslavi. V českej extralige odohral 44 zápasov s bilanciou päť gólov a trinásť asistencií. V play-off výkony vystupňoval, v štrnástich dueloch skóroval hneď deväťkrát a celkovo pozbieral 12 bodov. Po sezóne bol vyhlásený za najlepšieho nováčika súťaže.

Vďaka dominantným výkonom v Česku upútal pozornosť skautov zo zahraničia. V máji 2022 sa dohodol na vstupnom dvojročnom kontrakte s Arizonou Coyotes.

Pred sezónou 2022-23 sa prvýkrát v kariére presunul do zámoria. Ročník odohral prevažne v AHL, kde nastupoval za Tucson Roadrunners. V 59 zápasoch zapísal 30 bodov. V najlepšej hokejovej lige sveta debutoval v januári 2023 proti Anaheimu Ducks. Svoj prvý gól v NHL strelil do siete San Jose Sharks. Celkovo odohral v NHL 14 zápasov, v ktorých jedenkrát bodoval.

Ročník 2023-24 taktiež rozdelil medzi AHL a NHL, pričom väčšej zápasovej porcie sa dočkal v nižšej súťaži. V NHL naskočil k desiatim stretnutiam, v ktorých zapísal jednu asistenciu.

## Reprezentačná kariéra
Štartoval na majstrovstvách sveta hráčov do 20 rokov dvakrát, v rokoch 2018 a 2019.

Medzi seniormi sa prvý raz predstavil na šampionáte v lotyšskej Rige v roku 2021. V roku 2022 bol súčasťou olympijského tímu, ktorý vybojoval bronzové medaily. Na MS štartoval aj v rokoch 2023 a 2024.

V roku 2026 sa po druhýkrát zúčastní ZOH.

## Referencie

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Pardubice
Kategória:Hráči Utah Mammoth
Kategória:Hráči Arizona Coyotes
Kategória:Hráči BK Mladá Boleslav
Kategória:Hráči HKm Zvolen
Kategória:Hráči HC Slovan Bratislava
Kategória:Slovenskí olympionici
Kategória:Bronzoví olympijskí medailisti v ľadovom hokeji
Kategória:Účastníci MS v hokeji 2021
Kategória:Účastníci MS v hokeji 2023
Kategória:Osobnosti zo Zvolena
Kategória:Účastníci MS v hokeji 2024
Kategória:Hokejisti na Zimných olympijských hrách 2026
Kopa (vrch v Spišsko-gemerskom krase)

**Kopa** () je vrch v Spišsko-gemerskom krase, krajinnom celku Slovenského rudohoria. Leží nad Dobšinskou Ľadovou Jaskyňou, približne  severozápadne od Dobšinej.

## Poloha
Nachádza sa v severovýchodnej časti Spišsko-gemerského krasu, v geomorfologickom podcelku Slovenský raj. Leží v Prešovskom kraji, v okrese Poprad a na katastrálnom území obce Vernár. Najbližšími sídlami sú východne situovaná osada Dobšinská Ľadová Jaskyňa, Stratená a Dedinky, severne ležiaci Vernár, západne Telgárt, južne Rejdová a juhovýchodne Dobšiná. Vrch je súčasťou Národného parku Slovenský raj.

## Opis
Kopa vystupuje nad údolie Hnilca v centrálnej časti Slovenského raja. Severným smerom sa nachádza Popová (), Barbolica (), Javorina () a Kopanec (), východným Vahan (), Štrbáková (), Doštianky () a Duča (), južným Čierna hora (), Honzovské (), Ondrejisko (), Borovniak () a Trsteník () a západným Rakytovec (), Gregová (), Kráľova skala () a Kráľova hoľa (). Masív patrí do povodia rieky Hnilec, ktorá preteká južným úpätím. Údolím vedie tiež cesta I/67 a železničná trať Červená Skala – Margecany. Na vrchol nevedie značená turistická trasa. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrchy Spišsko-gemerského krasu a údolie Hnilca, no tiež Volovské vrchy, Stolické vrchy a východnú časť Nízkych Tatier.

## Prístup
Na vrchol nevedie značený turistický chodník, preto prístup je možný iba lesnými cestami a chodníkmi z blízkej osady Dobšinská Ľadová Jaskyňa.

## Referencie

## Pozri aj
* Spišsko-gemerský kras
* Slovenský raj 
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape

Kategória:Vrchy v Spišsko-gemerskom krase
Kategória:Tisícovky na Slovensku
Kategória:Vrchy v okrese Poprad
Kategória:Vernár
Kategória:Vrchy v Slovenskom raji
Uprostred chaosu

***Uprostred chaosu*** je dvanásty štúdiový album slovenskej rockovej skupiny Tublatanka. Album kapely bol vydaný pod značkou Tublatanka s.r.o. vo februári 2023.

## Zoznam skladieb

## Nahrávanie albumu
;Tublatanka
* Maťo Ďurinda - spev, gitary, vokály
* Juraj Topor - basová gitara, elektrická gitara (12, 15)
* Peter Schlosser - bicie
;Hostia
* Jimi Cimbala – elektrická gitara, akustická gitara (1 – 3, 6, 8, 10 – 12)
* Zoli Tóth – klávesové nástroje (5, 9, 15)
;Produkcia
* Jimi Cimbala – zvuková réžia, mixovanie (1 – 10, 12 – 15), nahrávanie (2, 6, 9, 11, 12, 15)
* Kevin Paluga – mixovanie (11), nahrávanie (5, 8, 13, 14)
* Igor Baar – nahrávanie (1, 3, 4, 7)
* Juraj Kupec – nahrávanie (10) 
* Jaroslav Vyhnička, Lucia Benediková – fotografie
* XDIMENSION – dizajn

## Referencie

Kategória:Albumy Tublatanky
Kategória:Hudobné albumy z 2023
Markéta Irglová

**Markéta Irglová** (* 28. február 1988, Valašské Meziříčí) je česká skladateľka, speváčka a herečka, držiteľka Oscara za pôvodnú pieseň k filmu *Once* (2007). Žila v írskom Dubline, od roku 2010 v New Yorku a od roku 2012 žije na Islande.

## Životopis
Markéta Irglová sa venuje hudbe od svojich siedmich rokov, keď jej rodičia kúpili prvý klavír a zapísali ju do hudobnej školy. V deviatich rokoch dostala od otca gitaru a hneď na ňu začala hrať a učiť sa piesne podľa sluchu. V trinástich rokoch sa zoznámila s írskym hudobníkom Glenom Hansardom, s ktorým o dva roky neskôr začala vystupovať po celom svete. Dlho sa priatelili. Ich vzťah prerástol do lásky až po filme *Once*. V januári 2009 sa však rozišli.

V roku 2006 Irglová a Hansard vydali spoločný album s názvom *The Swell Season* v hudobnom vydavateľstve Overcoat Recordings. Spolu hrali v oceňovanom hudobnom filme *Once* (2007).

Dňa 3. marca 2008 získala cenu Anděl v kategórii „objav roka“ od Akadémie populárnej hudby.

V júli 2011 sa vydala za amerického basgitaristu Tima Iselera. Toto manželstvo nevydržalo a v januári 2013 Markéta Irglová oznámila rozvod.

Jej partnerom a od jesene 2019 aj manželom je islandský hudobník a producent Sturla Mio Thorisson, s ktorým žije na Islande. Majú tri deti. V roku 2020 požiadala o islandské občianstvo, hovorí plynule islandsky.

## Once, Falling Slowly, Oscar
Markéta Irglová je držiteľkou Oscara za pôvodnú pieseň k filmu *Once* za romantickú pieseň *Falling Slowly*. V tomto nízkorozpočtovom írskom hudobnom filme z roku 2007 hrala s Glenom Hansardom a spolu k nemu zložili a nahrali s hudbu.

Oscara preberali na 80. ročníku udeľovania cien z rúk Johna Travoltu. Zaujímavosťou je, že Irglová sa na pódiu objavila dvakrát; prvýkrát totiž nedostala priestor na ďakovnú reč.

Film sa stal slávnym po tom, čo získal Cenu divákov na filmovom festivale Sundance 2007. Samotná pieseň *Falling slowly* sa v krátkom čase dočkala mnohých cover verzií a pravidelne sa objavovala na talentových súťažiach, napríklad:

* *Once* (musical)
* Kris Allen v *American Idol*, 8. sezóna
* Operné zoskupenie Il Divo na albume *Wicked Game* (2011) s textom v španielčine (*Te Prometo*)
* Skupina *Celtic Thunder* na albume *Voyage* (2012), naspieval Damian McGinty
* Oda K Larsen v *The voice Norge* 2013
* Josh Groban na albume *All That Echoes* (2013)
* Louise Dearman a Shayne Ward v roku 2014
* John Owen-Jones na albume *Rise* (2015)
* Česko Slovenská SuperStar (2015) – Super výber: Emma Drobná a Daniel Křižka

## Diskografia

* *The Swell Season* (2006)
* *Once* (2007)
* *Strict Joy* (2009)
* *Anar* (2011)
* *Muna* (2014)
* *Lila* (2022)
* *Happy* (2023) – pre české kolo Eurovision Song Contest 2023

## Referencie

## Iné projekty

## Externé odkazy
* Oficiálny web

## Zdroj

Kategória:Osobnosti z Valašského Meziříčí
Kategória:České speváčky
Kategória:České filmové herečky
Kategória:Českí folkoví speváci
Kategória:Českí rockoví hudobníci
Kategória:Českí speváci-skladatelia
Kategória:Českí gitaristi
Kategória:Českí klaviristi
Kategória:Držitelia Drama Desk
Kategória:Skladatelia filmovej hudby
Kategória:Držitelia Oscara
Maroš Surový

**Maroš Surový** (* 21. jún 1996, Brezno) je slovenský hokejový útočník. Momentálne pôsobí v klube HC Topoľčany. V sezóne 2016/2017 sa stal najlepším strelcom juniorskej extraligy. Bol na viacerých reprezentačných podujatiach naposledy na Majstrovstvá sveta v ľadovom hokeji U20 2016. Posledný zápas v reprezentačnom drese odohral 2. januára 2016 proti Švédsku (0:6).

## Klubový hokej
Maroš Surový začínal s hokejom vo svojom rodnom meste v Brezne, ale po niekoľkých rokoch začal hrať v doraste v Banskej Bystrici, kde hral aj v juniorskom veku. V sezóne 2017/2018 debutoval v exraligovom mužstve HC 07 Detva, kde pôsobil do roku 2020 s prestupom na hosťovanie do Liptovského Mikuláša. Potom odohral jednu sezónu v Liptovskom Mikuláši a prestúpil do prvoligového HK Brezno, kde sa stal 2 sezóny po sebe najlepším strelcom a pôsobí v ňom dodnes.

## Štatistiky

## Externé odkazy
*Maroš Surový – Hockey Slovakia
*Maroš Surový  – HK Brezno

Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Banská Bystrica
Kategória:Hráči HC 07 Detva
Kategória:Hráči MHk 32 Liptovský Mikuláš
Kategória:Osobnosti z Brezna
Vojtech Lukáči

**Vojtech Lukáči** (; * 10. jún 1838, Bytča – † 2. november 1881, Moravský Svätý Ján) bol uhorský rímskokatolícky kňaz a poslanec.

## Životopis
Pochádzal zo zemianskej rodiny Ľudovíta Lukácsy a jeho manželky Márie Belloni de Renkatto. Gymnázium absolvoval v Trnave, teológiu na Viedenskej univerzite. Vysvätený za kňaza bol 28. júla 1861. Následne bol kaplánom v maďarskej obci Márianostra a v Moravskom Svätom Jáne. V roku 1875 sa stal dekanom farnosti v Borskom Svätom Jure. Vo voľbách do uhorského snemu v rokoch 1872 a 1875 bol zvolený za poslanca.

Knižne mu vyšli jeho snemovné reči a publikácia o vzťahu cirkvi a štátu (*Az állam és egyház közti viszony*. Budapest, 1875)

## Referencie

## Externé odkazy

* Záznam o narodení a krste v matrike; pokrstený ako Adalbertus Geisa Josephanus Lukatsy

## Zdroj

Kategória:Osobnosti z Bytče
Kategória:Uhorskí rímskokatolícki kňazi
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Slovenskí publicisti
Kategória:Uhorskí publicisti
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
An Ťiao Anna

Svätá **An Ťiao** **Anna** (zahraničné varianty mena: **Anna An Jiaoshi**; **Anna An Jiaozhi**, ) (* 1874, An-pching, Che-pej, Čína† 11. júl 1900, Liou-kung-jing, Che-pej) bola čínska laička a mučeníčka. Katolícka cirkev ju uctieva ako svätú.

## Poprava
Kresťania boli prenasledovaní počas boxerského povstania v Číne. An Ťiao bola zatknutá povstalcami 11. júla 1900 spolu s jej rodinou (Anna An Sin, Maria An Kuo a Maria An Ling-chua). Povstalci sa snažili ich prinútiť, aby sa vzdali svojej viery. Keďže odmietli, vyviedli ich z dediny a zavraždili ich sťatím.

## Uctievanie
Blahorečená bola 17. apríla 1955 pápežom Piom XII. v skupine Leona Mangina a 55 spoločníkov*.* Dňa 1. októbra 2000 ju na námestí sv. Petra v Ríme svätorečil Ján Pavol II. spolu s ďalšími čínskymi mučeníkmi.

Rímske martyrológium uvádza jej pamätný deň 9. júla (v skupine 120 čínskych mučeníkov).

## Referencie


## Literatúra
* George G. Christian OP, Augustine Zhao Rong. *Martyrs of Chine*. New York: The Dominican Province of St. Joseph, 2005. s. 73

## Pozri aj
* 120 čínskych mučeníkov
* zoznam svätcov Katolíckej cirkvi
* Rímske martyrológium

## Zdroj

Kategória:Čínski svätí a blahoslavení
Kategória:Kanonizovaní Jánom Pavlom II.
Kategória:Blahorečení Piom XII.
Kategória:Čínski kresťanskí mučeníci
Kategória:Katolícki svätci majúci sviatok 9. júla
Zoznam obcí vypálených na Slovensku počas druhej svetovej vojny

Toto je **zoznam obcí vypálených počas [[druhá svetová vojna|druhej svetovej vojny]] na Slovensku**. 

Základný zoznam 102 vypálených miest, obcí a osád vypracovalo Múzeum SNP na základe výskumu v roku 2008. Podľa ich kritérií sú v zozname  len tie mestá, obce a osady, ktoré boli vypálené nie v dôsledku vojnových bojov, ale po fašistických represáliách, pričom vypálená bola minimálne štvrtina domov. 

V zozname vypálených obcí fašistických a nacistických represálií je ich od roku 2019 už 111. Tento proces výskumu je otvorený a zoznam sa priebežne dopĺňa.

108 vypálených obcí ocenil minister obrany SR Peter Gajdoš v roku 2020 „Pamätnou medailou k 75. výročiu Slovenského národného povstania a skončenia druhej svetovej vojny“
Kniha „Nikdy viac! - Príbeh vypálených obcí“: autor Marcel Maniak, spomína až 222 vypálených obcí na Slovensku.
## Zoznam

## Pamätníky

Súbor:Telgárt 17 Slovakia11.jpg|Telgárt - pamätník v obci.
Súbor:Villages14Slovakia699.JPG|Tokajík, súsošie – Návrat do vyvraždenej obce
Súbor:Slovakia Zlata Bana 5.JPG|Zlatá Baňa, súsošie – Útek z horiacej obce
Súbor:Pamätník, vypálenie obce. Hermanovce nad Topľou 24 Slovakia 11.jpg|Hermanovce nad Topľou - pamätník v obci.
Súbor:Pamätník Kľak.JPG|Kľak, súsošie matky s dieťaťom
Súbor:Pamätník Ostrý Grúň.JPG|Ostrý Grúň, súsošie matky brániacej dieťa
Súbor:601-167-1 Pamätné miesto Kalište.JPG|Kalište, pamätné miesto


## Referencie

## Literatúra
* 

## Pozri aj
* Zločiny nacistického Nemecka počas druhej svetovej vojny
* Vojnové zločiny na území Slovenska počas druhej svetovej vojny
* Slovenské národné povstanie
* Masaker v Kľakovskej doline
* Tokajícka tragédia

## Iné projekty


Obce, vypálené
Obce, vypálené